Ligging van Stellaland in Suid-Afrika tussen 1882 en 1885.
26°57′S 24°44′O﻿ / ﻿26.950°S 24.733°O﻿ / -26.950; 24.733Koördinate: 26°57′S 24°44′O﻿ / ﻿26.950°S 24.733°O﻿ / -26.950; 24.733
Taal/Tale Nederlands, Afrikaans, Tswana
- van Stellaland Gerrit Jacobus van Niekerk
- van Goosen Nicolaas Claudius Gey van Pittius
Wetgewer Die Bestuur
- Stigting 26 Julie 1882
- Stigting van Goosen Oktober 1882
- Unifikasie Augustus 1883
- Anneksie deur die Zuid-Afrikaansche Republiek September 1884
- Britse inval Desember 1885
- Britse anneksie Augustus 1885
- Stellaland 15 500 km2
5 985 sq mi
- Goosen 10 400 km2
4 015 sq mi
- Stellaland skatting 20 500
- Goosen skatting 17 000
4,2 /sq mi
Geldeenheid Pond (£)
Stellaland, amptelik Republiek Stellaland & Het Land Goosen, ná die unifikasie met Goosen Verenigde Staten van Stellaland, was vanaf 1882 tot 1885 'n onafhanklike Boererepubliek in die noordelike deel van die destydse Kaapkolonie en nou deel van Suid-Afrika.
Op 11 Oktober 1883 sluit Stellaland en Goosen, 'n naburige onafhanklike gebied, 'n voorlopige ooreenkoms om saam te smelt om die "Verenigde State van Stellaland" te vorm, maar dit is nie uitgevoer nie en hulle het aparte state gebly.
Stellaland wou met die Transvaalse Republiek verenig, maar die Britse regering het dit teengestaan en wou hê dat die westelike grens van die Transvaal gehandhaaf moet word. Gedurende Februarie 1885 het 'n Britse ekspedisiemag onder Sir Charles Warren die dorp ingeneem en op 30 September 1885 die gebied by Brits-Betsjoeanaland ingelyf, wat toe in 1895 deel van die Kaapkolonie geword het. In 1910 het die Kaapkolonie die Kaapprovinsie (een van die vier provinsies van die Unie van Suid-Afrika en later die Republiek van Suid-Afrika) geword. Gedurende die tuisland-era, was Vryburg en omstreke 'n "wit eiland" in die onafhanklike tuisland Bophuthatswana. Sedert 1994, toe die land in nege provisies ingedeel is, is hierdie gebied deel van die Bophirima ("Westelike")-streek van die Noordwes-provinsie van Suid-Afrika.
Hoofartikel: Vlag van Stellaland.
Stellaland het minstens drie vlae gehad. Die eerste was blou met 'n rooi ster daarop. Die tweede was groen met 'n wit ster daarop. Die derde, wat slegs deur die Bestuur gebruik is en as die 'standaard' bekend gestaan het, was groen met die staatswapen daarop. Laasgenoemde is in 1885 aan koningin Victoria gestuur en in 1934 deur koning George V terugbesorg.
'n Ander vlag, van groen en rooi met 'n agtpuntige wit ster daarop, wat sedert 1952 in verskeie boeke as die Stellalandse vlag voorgegee is, is eintlik van onbekende herkoms.
Posseël van Stellaland
In Februarie 1884 het Stelland hulle eie posseëls uitgegee, met 5 verskillende waardes. Hierdie seëls is vandag baie skaars en sommige eksemplare is meer as R5000 werd.
↑ 1,0 1,1 (en) Tijdschrift van het Nederlandsch Aardrijkskundig Genootschap (Amsterdam) 2 (1): 690f, 1884
↑ Wes-Kaapse Argief: BCC 4 : notule dd 21 Augustus 1885.
↑ Bornman, H. (1982). Vryburg 1882-1982.
Bornman, H., Vryburg 1882-1982, 1982.
Ontsluit van "https://af.wikipedia.org/w/index.php?title=Stellaland&oldid=2044383"